cyanic-selkie/wikianc huggingface dataset:
Justinianus I
Goottisota
Justinianus lähetti Belisariuksen valloittamaan Italian ostrogooteilta vuonna 534. Hän nousi maihin Sisiliassa ja valtasi saaren vaikeuksitta. Rooma vallattiin vuonna 536 ja Mediolanum ja Ravenna vuonna 540. Justinianus ehdotti nyt gooteille rauhaa ja olisi antanut heidän säilyttää oman valtakuntansa Pohjois-Italiassa, mutta Belisarius vastusti tätä. Gootit olisivat tässä vaiheessa halunneet Belisariuksen omaksi kuninkaakseen. Belisarius otti kruunun vastaan, mutta päästyään Ravennaan hän vangitsi goottien johtajat ja valtasi koko goottivaltakunnan Bysantille. Justinianukselle tämä ei kelvannut, hän olisi halunnut neutraalin valtion Bysantin ja frankkien välille, koska persialaiset olivat taas alkaneet vaivata itärajalla. Justinianus lähetti Belisariuksen sotimaan persialaisia vastaan ja asetti eunukki Narseksen hänen tilalleen Italiassa.
Rutto
Vuonna 542 rutto iski Konstantinopoliin. Pelkästään Konstantinopolissa kuoli arviolta 300 000, ehkä jopa 40 % kaupungin asukkaista. Justinianus sairastui ja vähän aikaa näytti siltä, että hänkin menehtyisi. Tavan mukaan armeija valitsi seuraavan keisarin. Idässä oleva armeija kokoontui ja päätti, ettei se hyväksyisi uutta keisaria, jos sellainen valittaisiin armeijan poissa ollessa. Justinianus kuitenkin parani taudista. Theodora, joka ei ollut ikinä pitänyt Belisariuksesta, näki tilaisuutensa ja sai Justinianuksen erottamaan tämän itäisen armeijan johdosta. Belisariuksen omaisuus takavarikoitiin ja hänen henkilökohtainen kaartinsa lakkautettiin.
Justinianus armahti Belisariuksen vuonna 543, ja tämä sai takaisin omaisuutensa. Belisariuksen ainut lapsi Joannina meni naimisiin Theodoran lapsenlapsen Anastasiuksen kanssa. Theodora hyväksyi tämän ehkä siksi, että oli hyvä ystävä Belisariuksen vaimon Antoninan kanssa. Antoninalla oli samanlainen tausta kun Theodoralla.
Vuonna 544 Justinianus lähetti Belisariuksen jälleen Italiaan. Belisariuksen poissa ollessa gootit olivat lyöneet Italiaan jääneet joukot. Belisarius ei kuitenkaan pystynyt estämään ostrogoottien johtajaa Totilaa valtaamasta Roomaa vuonna 546. Totila kuitenkin jätti Rooman ja Belisarius valtasi sen takaisin. Vuonna 549 Belisarius kutsuttiin takaisin Konstantinopoliin ja Totila sai taas vallattua Rooman. Vuonna 550 Justinianus aikoi lähettää armeijan serkkunsa Germanuksen johdolla, mutta tämä kuoli ennen lähtöä.
Vuonna 551 Bysantti valtasi Etelä-Espanjan visigooteilta.
HMS Altair (1909)
HMS Altair (runkonumerot 45 ja V45) oli Ruotsin laivaston Plejad-luokan torpedovene, joka luokiteltiin myöhemmin yhteysalukseksi.
Valmistus
Alus tilattiin Tukholmasta Bergsunds Mekaniska Verkstads AB:lta. Alus laskettiin vesille 5. kesäkuuta 1909 ja liitettiin laivastoon neljää kuukautta myöhemmin 6. lokakuuta.
Palvelus
Alus luokiteltiin 1928 yhteysveneeksi runkonumerolla V45, jolloin sen torpedoaseistus korvattiin miinanraivauskalustolla. Alus poistettiin palveluksesta 13. kesäkuuta 1947 ja romutettiin 1951.
Abu Omar al-Baghdadi
Abu Omar al-Baghdadi (syntyjään Hamid Dawud Mohamed Khalil al Zawi), ; 1959 – 18. huhtikuuta 2010 Tikrit, Irak) oli Irakin al-Qaidan Islamilaisen valtion (tunnetaan nykyisin nimellä Isis) johtaja vuodesta 2006 kuolemaansa saakka. Hänen jälkeensä järjestön johtajana on toiminut kalifi Abu Bakr al-Baghdadi, joka ei nimestään huolimatta ole sukua Abu Omarille.
Abu Omar al-Baghdadin menneisyydestä on julkisuudessa vain hyvin vähän tietoa, eikä hänestä myöskään ole vahvistettuja kuvia. Yhdysvaltain armeija arvelee, että Abu Omar al-Baghdadi olikin vain tekaistu henkilö, jota esitti irakilainen näyttelijä Abu Abdullah al-Naima.
Aiemmin hänet ilmoitettiin pidätetyn Irakissa useita kertoja vuosina 2007 ja 2009, mutta jokaisella kerralla saatiin myöhemmin selville, että kyseessä olikin joku muu ja Abu Omar al-Baghdadiksi epäilty henkilö esiintyi jälkeenpäin nauhoitteilla. Vuonna 2010 Irak ilmoitti teloittaneensa Tikritissä oikean Abu Omar al-Baghdadin, joka oltiin löydetty Irakin pääkaupungista Bagdadista.
Best of Superstar Series – Kiss
Best of Superstar Series – Kiss on Kissin 7. huhtikuuta 2009 julkaistu kokoelma-albumi.
Dave Manson
David Manson (s. 27. tammikuuta 1967 Prince Albert, Saskatchewan, Kanada) on kanadalainen, uransa lopettanut ammattilaisjääkiekkoilija, joka edusti NHL-liigassa pelatessaan seitsemää eri seuraa. Nykyään Manson toimii jääkiekkojoukkueiden valmentajana ja omistaa myös Extreme Pita -ravintolaketjun ravintoloita Kanadassa.
Chicago Blackhawks varasi Mansonin ensimmäisen kierroksen 11. varausnumerolla NHL:n varaustilaisuudessa 1985. Pelatessaan Winnipeg Jetsissä hän toimi myös joukkueensa varakapteenina.
1990-luvun puolestavälistä 2000-luvun alkuun Manson vaihtoi seuraa yllättävän nopealla tahdilla, kun Winnipegistä Phoenixiin muuttanut Jets kauppasi hänet Montreal Canadiensiin, josta matka jatkui kolmannen kauden puolessavälissä takaisin Chicagoon, josta hänet viimeisellä kaudellaan myytiin Dallas Starsiin. Tämän jälkeen Manson pelasi kaksi kautta Torontossa, jonka jälkeen pelasi AHL-liigassa kaksi ottelua tehopisteittä, sillä siirtyi otteluiden jälkeen takaisin Dallasiin, jossa pelasi viimeisen kautensa (34 ottelua) tehoilla 0 + 1 = 1.
Uransa aikana Manson istui rangaistusaitiossa varsin tiuhaan, sillä 3 000 rangaistusminuutin rajapyykki ei jäänyt kovinkaan kauas, sillä NHL-uran päätyttyä lopullisesti Manson oli istunut NHL-kaukaloiden rangaistusaitioissa yhteensä 2 792 jäähyminuuttia, vain 1 103 NHL-ottelun aikana.
Seiko Fujita
pienoiskuva|Seiko Fujita Seiko Fujita (syntymänimi Isamu Fujita, ; 1898 – 4. tammikuuta 1966) oli viimeinen Kōga-ninjojen päämestari eli soke. Seiko Fujita toimi muun muassa Yuishinkai-karatejutsun perustajan, Motokatsu Inoue-sensein (1918–1993) opettajana.
HMS Argo (1909)
HMS Argo (runkonumerot 46 ja V46) oli Ruotsin laivaston Plejad-luokan torpedovene, joka luokiteltiin myöhemmin yhteysalukseksi.
Valmistus
Alus tilattiin Tukholmasta Bergsunds Mekaniska Verkstads AB:lta. Alus laskettiin vesille 19. kesäkuuta 1909 ja liitettiin laivastoon neljää kuukautta myöhemmin 16. lokakuuta.
Istanbulin metro
undefined Istanbulin metro, on metrojärjestelmä Istanbulissa Turkissa. Ensimmäinen osa – yksi linja ja 13 metroasemaa – avattiin vuonna 2000. Pohjois–etelä-suuntainen, Istanbulin M2-linja kulkee kokonaan maan alla. Lentokentältä kantakaupunkiin kulkee M1-linja ja sen länsipuolella M3-linja. Kaupungin Aasian puoleisella alueella toimii M4. Nämä metrolinjat ovat ainakin aluksi toisistaan erillisiä; joskin nopea raitiovaunureitistö yhdistää linjoja. M1-linjan laajennus avattiin vuonna 2014, M6-linja vuonna 2015 ja M5-linja 2017.
Varsinaisen metron lisäksi Istanbulissa Galatan kaupunginosassa toimii myös jo vuonna 1875 avattu lyhyt maanalainen köysirata, Tünel, joka johtaa jyrkän rinteen alla Kultaisen sarven rannalta, Galatan sillan läheisyydestä İstiklal Caddesi -kadun eteläpäähän.
M1
M1 A  & M1 B
M1 A :
M1 B :
M3
İkitelli Sanayi:
Rautaa & magneettia
Rautaa & magneettia on suomalaisen laulaja-lauluntekijän Heinäsirkan kolmas studioalbumi. Se julkaistiin vuonna 1995.
Sepelhuitti
Sepelhuitti (Porzana albicollis) on eteläamerikkalainen rantakana. Lajista tunnetaan kaksi alalajia, joista nimialalajin albicollis elinympäristö käsittää Brasilian itä- ja eteläosat, Bolivian pohjois- ja itäosat, Paraguayn, Argentiinan pohjoiskolkan, sekä mahdollisesti Perun kaakkoisosan. Alaji olivacea elää mantereen pohjoisosassa Kolumbiassa, Venezuelassa, Trinidadissa, Guyanassa ja Brasilian pohjoislaidalla. Louis Jean Pierre Vieillot kuvaili lajin holotyypin Paraguaysta vuonna 1819.
Helmipurjepleko
Helmipurjepleko (Glyptoperichthys joselimaianus) on Etelä-Amerikassa elävä imumonneihin kuuluva kala. Sitä pidetään myös akvaarioissa.
Levinneisyys
Luonnossa helmipurjeplekoa tavataan Brasiliasta Tocantinsjoesta. Helmipurjeplekot ovat makeanveden kaloja ja se elää vesissä, joiden lämpötila on 24–29 °C. Akvaario-olosuhteissa lajille on hyvä olla tarjolla luolia tai juurakoita. Luonnossa helmipurjepleko voi kasvaa 30 cm pitkäksi.
Ravinto
Helmipurjepleko syö levää, muiden kalojen mätiä ja kuolleita kaloja. Sitä käytetäänkin usein akvaarioissa levän poistamiseen ja raadonsyöjänä.
Kalkan
Kalkan on lomakeskus ja kalastajakylä Välimeren rannalla Antalyan maakunnassa Turkissa. Kalkan on osa Kaşin kaupunkia.
Kalkanin pääelinkeino on matkailu. Alueella tuotetaan nykyisin myös muun muassa oliiviöljyä.
Historia
left|220px|thumb|Kalkanin satama.
Kalkan oli aikoinaan ainoa satama Fethiyen ja Kaşin välillä, joka saattoi tarjota laivoille turvaa myrskyjen aikana. 1800-luvun aikana Kalkanista kehittyi ehkä Antalyaa ja Fethiyeäkin merkittävämpi satama. Kalkanin satamasta on lastattu laivoihin muun muassa viljaa, seesaminsiemeniä, puutavaraa, hiiltä, viinirypäleitä, oliiviöljyä, viiniä, silkkiä ja puuvillaa. Kalkan tunnettiin aikoinaan kreikkalaisella nimellä Kalamaki, sillä 150–200 vuotta sitten paikkakunnalla oli sekä turkkilaista että kreikkalaista alkuperää olevia asukkaita.
Kalkan oli kasvanut 1900-luvun alkuun mennessä melko suurikokoiseksi kyläksi. Samoihin aikoihin kylässä oli räätäleitä, kultaseppä, suutari sekä monia ravintoloita. Myös oma tullitalo perustettiin kylään vuonna 1915. Kreikka ja Turkki suorittivat vuonna 1923 väestönvaihdon, jonka vuoksi Kalkanin kreikkalaisperäinen väestö joutui muuttamaan Kreikan puolelle. Suurin osa muutti pääkaupunki Ateenan lähelle, mutta osa muutti myös läheiselle Kastelórizon saarelle.
Vuonna 1928 Kalkanissa järjestettiin ensimmäiset paikallisvaalit. Kalkanin nykyinen peruskoulu perustettiin vuonna 1937. Turkin tieverkostoa parannettiin 1950-luvulla, mikä oli yksi syy Kalkanin kaupankäynnin heikkenemiseen. Tämä sai kalkanilaiset muuttamaan suurempiin kaupunkeihin työn perässä, sillä merenkulku oli kuihtunut. Matkailu Kalkanissa alkoi kehittyä 1960-luvulla.
(15788) 1993 SB
(15788) 1993 SB on keskimäärin Neptunusta kauempana Aurinkoa kiertävä pikkuplaneetta eli transneptuninen kohde. Sen löysivät I. P. Williams, A. Fitzsimmons ja D. O'Ceallaigh vuonna 1993. Kohde kiertää Kuiperin vyöhykkeellä ja kuuluu plutinoihin. 1993 SB:n läpimitta on noin 127 kilometriä ja sen radan inklinaatio on vain noin 1,94 astetta, mikä on huomattavasti vähemmän kuin suuremmilla plutinoilla kuten 28978 Ixion, 90482 Orcus tai 134340 Pluto.
MTi
MTI voi tarkoittaa seuraavia:
Ferdinand Tilgmann
thumb|upright|Ferdinand Tilgmann 1870-luvun puolivälissä. Christoph Friedrich Ferdinand Tilgmann, kirjailijanimi F. Christoph (30. syyskuuta 1832 Kassel, Saksa – 11. lokakuuta 1911 Helsinki) oli saksalaissyntyinen Suomeen muuttanut kirjanpainaja, kivipiirtäjä, kirjapainon johtaja ja suomalaisen kirjallisuuden saksantaja. Tilgmann perusti myös Suomen Pankin setelipainon.
Elämäkerta
Tilgmannin vanhemmat olivat kansliasihteeri Heinrich Tilgmann ja Maria Kunigunde von Burgman. Hän opiskeli kivipiirtäjäksi, kiersi kisällinä eri Euroopan maissa ja perusti sitten kivipainon Norrköpingiin Ruotsiin. Suomeen 1862 saapunut Tilgmann toimi Polén & Co:n kivipainon johtajana Helsingissä 1863–1869. Hän perusti Helsinkiin 1869 oman kivipainon ja sittemmin myös kirjapainon, kemigraafisen laitoksen ja korttitehtaan. Tilgmann osti 1872 tontin Lönnrotinkadun ja Annankadun kulmasta, jonne rakennettiin sitten useassa vaiheessa kahdeksankerroksinen punatiilinen kirjapainotalo. Vuonna 1895 yrityksestä muodostettiin Oy F. Tilgmann Ab jonka toimitusjohtajana Tilgmann oli kuolemaansa saakka. Tilgmann perusti Helsinkiin myös Suomen Pankin setelipainon ja toimi sen johtajana vuodesta 1886. Hän oli ollut painamassa ensimmäisiä suomalaisia markkaseteleitä jo 1860-luvulla.
Tilgmannin perustama kirjapainoalan yritys oli aikanaan Suomen suurin, ja siihen kuului kirja-, kivi-, syvä- ja teräspaino. Yritys on toiminut vuodesta 1978 Espoon Suomenojalla. Entisessä painotalossa oli sen jälkeen vuodesta 1980 Eläke-Varman pääkonttori, ja vuonna 2008 sinne siirtyi Euroopan kemikaalivirasto. Tilgmann oli 1985–1998 Yhtyneet Paperitehtaat Oy:n ja sittemmin UPM Kymmene Oyj:n tytäryhtiö sekä vuodesta 1999 Editan tytäryhtiö. Tilgmann fuusioitiin vuonna 2000 Lauttasaaren Paino Osakeyhtiön kanssa, ja uuden yrityksen nimeksi tuli Edita Label Oy.
Tilgmann käänsi saksan kielelle suomalaista runoutta ja vuonna 1902 Vänrikki Stoolin tarinat. Tilgmann myös sävelsi lauluja.
Tilgmann oli naimisissa neljä kertaa:
Tilgmannin pojista Knut Tilgmann ja Ernst Tilgmann jatkoivat isänsä jälkeen kirjapainoalalla.
Tulitöyhtö
Tulitöyhtö (Dinopium javanense) on eteläaasialainen tikka. Sen elinympäristö ulottuu Intian länsiosista Kiinan eteläosiin, Indokiinaan ja muualle Kaakkois-Aasiaan, Filippiineille ja Indonesiaan. Lajista tunnetaan kuusi alalajia. Sven Ingemar Ljungh kuvaili lajin holotyypin Jaavalta vuonna 1797.
Mayta Capac
pienoiskuva|Mayta Capac. Kuva kronikasta vuodelta 1615. Mayta Cápac (ketšuaksi Mayta Qhapaq) oli perimätiedon mukaan inkojen neljäs hallitsija. Hän oli vallassa noin 1288–1318.
Mayta Capacin johdolla inkat laajensivat maa-aluettaan Cuzcon laaksossa. Yksi syy tähän on saattanut olla sateiden väheneminen, mikä pakotti inkat etsimään uusia viljelysmaita ja vesivaroja ympäröiviltä alueilta.
Valon lapsi
Valon lapsi on suomalaisen laulaja-lauluntekijän Heinäsirkan neljäs studioalbumi. Se julkaistiin vuonna 2000. Gringo -kappaleella laulaa myös Pekka Myllykoski.
Mayta Capac
Kronikoissa Mayta Capac kuvataan suurikokoiseksi ja aggressiiviseksi nuorukaiseksi, joka haastoi riitaa naapuriheimon poikien kanssa jo nuorella iällä. Riitojen syynä oli vesi, jota inkat vaativat naapureiltaan. Mayta Capacin tultua hallitsijaksi inkat ottivat haluamansa valloittamalla naapureidensa maat ja pakottamalla nämä maksamaan veroja inkoille.
Ylisen kirkko
Ylisen kirkko on arkkitehti Bertel Strömmerin suunnittelema vuonna 1921  alun perin viljamakasiiniksi kivestä ja betonista tehty rakennus Ylöjärvellä Pirkanmaan sairaanhoitopiirin omistaman Ylisen kuntoutuskeskuksen yhteydessä. Kirkoksi sen vihki 25. elokuuta 1963 tuomiorovasti Oskar Paarma avustajineen. Kirkon yhteyteen rakennettiin kellotapuli 1965, sen kello on Ylisen kartanon vanha vellikello. Kirkon pinta-ala on 68 neliötä ja istumapaikkoja siellä on 70 hengelle. Kirkon alttaritaulu Karitsat on kivimosaiikkitaiteilija Ritva Luukkasen vuonna 2008 valmistama.
Kirkon sulkeminen
Ylisen kirkko suljettiin vuonna 2015, sulkemisen syynä oli Ylisen kuntoutuskeskuksen toimintojen siirtyminen Nokian Pitkäniemeen. Kirkon jäähyväismessu pidettiin 6. syyskuuta 2015.
Pirkanmaan sairaanhoitopiiri on kuntoutuskeskuksen sulkemisen jälkeen tuloksetta yrittänyt myydä keskuksen 19 hehtaarin aluetta rakennuksineen. Alkuvuodesta 2022 sairaanhoitopiiri järjesti tarjouskilpailun, mutta korkeimman tarjouksen tehnyt taho vetäytyi kilpailusta ennen kilpailun ratkaisua. Tarjouskilpailu keskeytettiin ja sairaanhoitopiiri päätti tutkia kiinteistön mahdollista käyttöä Ukrainan sodan pakolaisten sijoittamiseen.
Daniel Stendel
{{Jalkapalloilija2 }}
Daniel Stendel (s. 4. huhtikuuta 1974) on saksalainen jalkapallovalmentaja ja entinen hyökkääjä.
Ura pelaajana
Stendel aloitti pelaajauransa Vorwärts Frankfurtin joukkueessa, josta siirtyi juniori-ikäisenä Hamburger SV:n organisaatioon vuonna 1992. Stendel pelasi lähinnä HSV:n reservijoukkueessa nousten edustusmiehistöön kaudella 1995/96. Läpimurto HSV:ssä jäi kuitenkin tekemättä ja kaudeksi 1997/98 hän siirtyi 2. Bundesliigan SV Meppeniin, jossa nousi avauskokoonpanon hyökkääjäksi. Stendel iski Meppenin paidassa 13 maalia kauden aikana ja siirtyi kesällä 1998 FC Güterslohiin, jossa pelasi edelleen 2. Bundesliigassa. Kesällä 1999 hän teki sopimuksen Hannover 96:n kanssa. Hannoverin Bundesliiga-nousuun päättyneellä kaudella 2001/02 Stendel oli avainroolissa iskien seuralle 16 maalia.
Stendel jatkoi Hannoverin paidassa myös pääsarjatasolla, mutta maalinteko oli takkuista. Kaudella 2005/06 Stendel pelasi enää kuudessa ottelussa ja siirtyikin kauden jälkeen FC St. Pauliin, josta palasi kauden jälkeen Hannoverin organisaatioon. Stendel lopetti uransa Oberligassa Hannoverin reservijoukkueessa kauden 2007/08 jälkeen.
Ura valmentajana
Stendel aloitti valmennusuransa kaudella 2007/08 toimien Hannoverin reservijoukkueen apuvalmentajana. Hän toimi vuosina 2008–2013 seuran alle 17-vuotiaiden juniorien valmentajana ja vuodesta 2013 lähtien alle 19-vuotiaiden päävalmentajana. Stendel johdatti Hannoverin Saksan nuorten mestariksi vuonna 2016. Huhtikuun lopulla 2016 hän korvasi potkut saaneen Thomas Schaafin Hannoverin edustusjoukkueen päävalmentajana. Stendel ei onnistunut enää pelastamaan Hannoveria putoamiselta, vaan seura putosi kauden 2015/16 päätteeksi 2. Bundesliigaan. Seura teki putoamisesta huolimatta Stendelin kanssa kaksivuotisen jatkosopimuksen.
Kaudella 2016/17 Hannover tavoitteli Stendelin johdolla pikaista paluuta Bundesliigaan. Seura pelasi hyvin ja hävisi Stendelin johdolla vain viisi pelaamistaan sarjaotteluista. Tulokset eivät kuitenkaan tyydyttäneet seurajohtoa, sillä suora nousu alkoi kevään edetessä karata Hannoverin käsistä. Maaliskuussa 2017 Stendel sai potkut tehtävistään. Viimeisessä ottelussaan hän luotsasi Hannoverin maalittomaan tasapeliin FC St. Paulin kanssa.
Kesäkuussa 2018 Stendel teki kaksivuotisen sopimuksen Englannin Ykkösliigaan pudonneen Barnsleyn kanssa. Stendelin johdolla Barnsley sijoittui kaudella 2018/19 Ykkösliigassa toiseksi ja nousi takaisin Englannin Mestaruussarjaan. Kausi 2019/20 lähti liikkeelle heikosti ja sarjassa toiseksi viimeiseksi vajonnut Barnsley erotti Stendelin lokakuussa 2019.
Joulukuun alussa 2019 Stendelistä tuli Skotlannin Valioliigan Heartsin päävalmentaja. Hearts putosi Stendelin alaisuudessa Valioliigasta kauden 2020/21 päätteeksi ja seura purki hänen sopimuksensa.
Kesällä 2021 Stendel aloitti ranskalaisen Nancyn päävalmentajana. Stendel sai heikkojen esitysten vuoksi potkut jo syyskuun lopussa 2021.
Cene Prevc
Cene Prevc (s. 12. maaliskuuta 1996) on slovenialainen mäkihyppääjä. Seuratasolla hän edustaa SK Triglav Kranjia.
Euroopan nuorten olympiafestivaaleilla vuonna 2013 Râșnovissa Prevc voitti normaalimäen kilpailun ja sai joukkuekilpailusta kultaa sekä sekajoukkuekilpailun hopeaa. Saman vuoden nuorten MM-kilpailuissa Liberecissä hän oli mukana Slovenian kultajoukkueessa. Oberstdorfin MM-kilpailuissa 2021 hän sijoittui suurmäessä yhdeksänneksi ja normaalimäessä 15:nneksi. Pekingin olympialaisissa 2022 hän saavutti joukkuemäessä hopeaa ja oli suurmäessä kahdestoista.
Maailmancupissa Prevc debytoi Planicassa maaliskuussa 2014, jossa hän otti myös uransa ensimmäiset pisteet sijoituttuaan 16:nneksi. Kymmenen parhaan joukkoon hän sijoittui ensimmäistä kertaa Oberstdorfissa joulukuussa 2016 oltuaan kahdeksas. Kolmen parhaan joukkoon hän sijoittui ensimmäistä kertaa Willingenissä tammikuussa 2022 oltuaan kolmas.
Isaac Casaubon
thumb|right|Isaac Casaubon Isaac Casaubon (18. helmikuuta 1559, Geneve – 1. heinäkuuta 1614) oli ensin Ranskassa ja sitten Englannissa toiminut antiikintutkija ja filologi.
Casaubon meni naimisiin humanistikirjanpainaja Henri Estiennen (Henricus Stephanus) tyttären kanssa. 1596 Casaubon otti vastaan viran Montpellier’n yliopistossa. Myöhemmin hän toimi Lyonissa ja Pariisissa. Viimeiset vuotensa Casaubon vietti Lontoossa. Casaubon opetti kieliä ja kirjallisuutta, sekä toimitti antiikin kirjallisuutta. Ensimmäinen hänen toimittamansa teos oli Strabonin teosten täydellinen laitos (1587). Tämän jälkeen hän toimitti muun muassa Polyainoksen, Aristoteleen, Athenaioksen, Suetoniuksen, Polybioksen ja Aiskhyloksen teoksia sekä Plinius nuoremman kirjeitä, Theofrastoksen teoksen Luonteita ja teoksen Historia Augusta.
Filologien ja filosofian historioitsijoiden parissa Casaubon tunnetaan nykyään ennen kaikkea teoksesta De rebus sacris ecclesiasticis exercitationes XVI (1614). Se osoitti, ettei niin kutsuttu Corpus Hermeticum voi olla ensimmäistä vuosisataa jaa. varhaisempi. Aiemmin kirjoitusten oli usein katsottu olevan lähes Mooseksen aikaisia.
Casaubonin poika Méric Casaubon oli myös antiikintutkija.
Wu Peifu
thumb|Wu Peifu [[Time-lehden kansikuvassa syyskuussa 1924.]] Wu Peifu (22. huhtikuuta 1874 Penglai, Shandong – 4. joulukuuta 1939 Peking) oli kiinalainen sotaherra, joka piti hallussaan Kiinan pääkaupunkia Pekingiä 1920-luvun alussa.
Skagerrakin taistelu
Skagerrakin taistelu oli ensimmäisen maailmansodan laajin meritaistelu. Se oli myös sodan ainoa taistelu, jossa käytettiin taistelulaivoja täysimittaiseen sodankäyntiin toisiaan vastaan. Taistelu käytiin Pohjanmerellä Skagerrakin salmen suulla Jyllannin länsipuolella yhden vuorokauden aikana alkaen 31. toukokuuta 1916. Siihen osallistuivat Saksan avomerilaivasto (Hochseeflotte, 99 alusta) amiraali Reinhard Scheerin johdolla ja Britannian taistelulaivasto (Grand Fleet, 151 alusta) laivastoamiraali Sir John Jellicoen johdolla. Taistelun taustalla oli saksalaisten suunnitelma, jolla yritettiin houkutella brittiläinen taisteluristeilijäosasto Saksan laivaston sukellusveneiden ja päävoimien tuhottavaksi. Seurauksena kuitenkin oli Grand Fleetin ja Hochseeflotten päävoimien yhteenotto.
Wu Peifu
Wu palveli Qing-dynastian viimeisinä vuosina kenraali Yuan Shikain komentamassa Beiyangin armeijassa ja kohosi tasavallan perustamisen jälkeen nopeasti korkeisiin asemiin. Ensimmäisenä presidenttinä toimineen Yuanin kuoltua vuonna 1916 Kiina ajautui valtataistelun seurauksena sisäiseen hajaannukseen, ja Wusta tuli vähitellen Pekingin kulloisellekin hallitukselle välttämätön tukija. Kesällä 1920 hän löi Mongolian vastaisella rajalla valtaa pitäneen sotapäällikkö Xu Shuzhengin, joka oli ollut hallitusta kontrolloineen Duan Qiruin tärkein tukija. Sen jälkeen Wu kukisti myös Duanin yhdessä Cao Kunin ja Zhang Zuolinin kanssa.
Steven Spielberg
Steven Allan Spielberg (s. 18. joulukuuta 1946 Cincinnati, Ohio) on yhdysvaltalainen Oscar-palkittu elokuvaohjaaja ja yksi maailman menestyneimmistä elokuvantekijöistä. Hänen tuotoksiaan ovat monet menestyneet elokuvat, kuten Tappajahai, Kadonneen aarteen metsästäjät, Jurassic Park ja seitsemän Oscaria voittanut Schindlerin lista. Oscar-palkinnon hän on voittanut kahdesti ohjaajana (Schindlerin lista, 1993, ja Pelastakaa sotamies Ryan, 1998) ja kerran tuottajana (Schindlerin lista, 1993).
Varhainen elämä
Steven Spielberg syntyi juutalaiseen perheeseen Cincinnatissa, Ohion kaupungissa. Hänen isänsä oli tietokoneteknikko ja äitinsä ravintolanpitäjä sekä konserttipianisti. Perhe asui vähän aikaa New Jerseyssä. Kun Steven oli neljävuotias, hänen isänsä vei hänet katsomaan meteorisadetta, joka teki häneen vaikutuksen. Spielberg on sanonut, ettei hän sen jälkeen "enää katsonut taivaalle ja pitänyt sitä pahana paikkana", mikä on vaikuttanut hänen tieteiselokuviensa tunnelmaan ja erityisesti elokuvaan Kolmannen asteen yhteys.
Skagerrakin taistelu
Tausta
Saksalaisten suunnitelmana oli lähettää omat taisteluristeilijät suorittamaan harhautushyökkäys Pohjanmerellä. Tarkoitus oli houkutella amiraali David Beattyn johtamat brittiläiset taisteluristeilijät saksalaisten sukellusveneiden ja taistelulaivojen tuhottavaksi. Tämä olisi Royal Navylle suuri menetys, joka tasoittaisi laivastojen voimasuhteita. Menetettyään nopeat taisteluristeilijänsä brittien olisi myös vaikeampi seurata Saksan laivaston liikkeitä, ja Hochseeflottella olisi tällöin ehkä mahdollisuuksia livistää Pohjois-Atlantille. Saksan laivaston johto ei aavistanut, että Royal Navyn tiedustelupalvelu ”Room 40” oli saanut haltuunsa saksalaisia koodikirjoja, joiden avulla se tulkitsi vaivattomasti 28. toukokuuta sieppaamansa koodatun radioviestin. Viesti paljasti, että saksalaiset valmistelivat suurta merioperaatiota. Operaatiota torjumaan lähetettiin välittömästi sekä amiraali Beattyn taisteluristeilijät tukikohdastaan Edinburghin läheltä, että Sir John Jellicoen komentama, taistelulaivoista koostuva Grand Fleetin päävoima pohjoisemmasta Scapa Flow'n tukikohdasta. Molemmilla osastoilla oli mukanaan myös suuri määrä kevyempiä aluksia. Britit ohittivat tappioita kärsimättä saksalaisten sotasuunnitelmaan kuuluneet sukellusvenelinjat ennen kuin sukellusveneet olivat edes ehtineet paikalle.
Wu Peifu
Vuonna 1922 Wu ajautui sisällissotaan Zhang Zuolinin kanssa, jonka tukialue oli Mantšuriassa ja Pohjois-Kiinassa. Wu varmisti ensin asemansa maan keskiosissa ja ajoi sen jälkeen Zhangin joukot takaisin Mantšuriaan, minkä jälkeen hänestä itsestään tuli Pohjois-Kiinan alueen hallitseva sotaherra. Väliaikaiseksi presidentiksi kutsuttiin takaisin vuonna 1917 syrjäytetty Li Yuanhong ja hallitukseen nimitettiin joitain nuoria uudistusmielisiä, mutta käytännössä Wulla oli sotilasdiktaattorin asema. Wu alkoi suunnitella uutta sotaretkeä Sun Yat-senin johtamaa Etelä-Kiinan hallitusta vastaan koko Kiinan yhdistämiseksi, mutta hän menetti suosiotaan ankaruutensa vuoksi. Hän myös kukisti armottomasti rautatietyöläisten lakon vuonna 1923. Saman vuoden kesäkuussa sotilaat syrjäyttivät presidentti Lin ja myöhemmin uudeksi presidentiksi valittiin Cao Kun. Vuonna 1924 Zhang Zuolin käynnisti uuden hyökkäyksen Wuta vastaan ja löi hänen joukkonsa Tianjinin lähellä. Peking päätyi Zhangin ja tämän uuden liittolaisen Feng Yuxiangin käsiin, jotka ryhtyivät ohjailemaan uutta hallitusta.
Steven Spielberg
Varhainen elämä
Nörttimäinen Spielberg tunsi itsensä lapsena ulkopuoliseksi. Hän kiinnostui jo varhain elokuvaamisesta ja harrasti sitä isänsä 8-millisellä kameralla. Ensimmäisen elokuvansa hän kuvasi 11-vuotiaana: siinä näytetään kahden sähkörataveturin yhteentörmäys. Spielberg luki lapsena paljon sarjakuvia ja katsoi televisiota. Hän piti etenkin Chuck Jonesin animaatioista sekä Dean Martinin ja Jerry Lewisin komediaesityksistä. Hämärän rajamailla sai hänet innostumaan science fictionista. Elokuvaohjaajista nuoreen Spielbergiin tekivät pysyvän vaikutuksen etenkin John Ford, Alfred Hitchcock ja David Lean. Hän katsoi paljon myös B-elokuvia, joista hän sai ideoita omiin amatöörielokuviinsa 1960-luvulla. Tuon ajan elokuvista kunnianhimoisin oli kaksi tuntia 15 minuuttia kestänyt Firelight (1964), jossa käsiteltiin jo myöhemmän Kolmannen asteen yhteyden teemoja.
Skagerrakin taistelu
Tausta
Väärinymmärrettyjen tiedustelutietojen vuoksi britit alkoivat kuitenkin kuvitella, että amiraali Scheer taistelulaivoineen oli vielä satamassa, josta hän todellisuudessa oli lähtenyt jo 30. toukokuuta. Beattyn taisteluristeilijät etenivät etelään tiedusteluosastona. Perässä tulevat Jellicoen taistelulaivat hidastivat vauhtia polttoainetta säästääkseen, ja odottivat uusia tietoja vihollisen liikkeistä. Samaan aikaan saksalaiset etenivät pohjoiseen. Heidänkin taisteluristeilijänsä, joita komensi amiraali Franz von Hipper, kulkivat pääjoukon edellä harhautussuunnitelman mukaisesti. Saksan ja Britannian laivastot olivat törmäyskurssilla toisistaan tietämättä.
Millennium Falcon
Millennium Falcon on avaruusalus kuvitteellisessa Tähtien sota -maailmassa. Alus on muunneltu versio corellialaisesta YT 1300F -kevytrahtialuksesta. Sen kapteenina toimii Corelliasta tuleva salakuljettaja Han Solo ja perämiehenä hänen wookiee-ystävänsä Chewbacca. Se on Tähtien sota -universumin nopeimpia aluksia. Millennium Falcon on esiintynyt elokuvissa Tähtien sota (1977), Imperiumin vastaisku (1980), Jedin paluu (1983), Star Wars: The Force Awakens (2015), Star Wars: The Last Jedi (2017) Solo: A Star Wars Story (2018) ja Star Wars: The Rise of Skywalker (2019).
Skagerrakin taistelu
Tapahtumat
Meritaistelu alkoi 31. toukokuuta, kun saksalaisten ja brittiläisten taisteluristeilijöiden mukana kulkeneet, tiedustelutehtävissä olleet kevyet risteilijät havaitsivat toisensa ja avasivat tulen. Varsinainen taistelu käynnistyi vähän ennen kello neljää iltapäivällä, kun brittiläiset taisteluristeilijät aloittivat hyökkäyksen kohti saksalaisia taisteluristeilijöitä.
Steven Spielberg
Varhainen elämä
Steven kuului lapsena partioon ja sai ansiomerkin kuvattuaan 9 mm filmikameralla lyhytelokuvan Last Gunfight.
Wu Peifu
Tšiang Kai-šekin johtama Kuomintangin armeija löi Wun joukot lopullisesti Wuhanissa vuonna 1926. Wu pakeni seuraavana vuonna Sichuaniin. Menetettyään valtansa hän vietti vuodesta 1932 hiljaiseloa Pekingissä. Kiinan–Japanin sodan aikana vuonna 1939 japanilaiset tarjosivat hänelle asemaa nukkehallituksen päämiehenä Japanin miehittämässä Pohjois-Kiinassa, mutta hän kieltäytyi.
Millennium Falcon
Kuvaus
Han Solo voitti Millennium Falconin omistukseensa Lando Calrissianilta korttipelissä nimeltä sabacc. Alkuperäisessä Tähtien sodassa, Obi-Wan Kenobi ja Luke Skywalker palkkaavat Hanin viemään heidät sekä Kuolemantähden piirustuksia mukanaan kantavat droidit C-3PO:n ja R2-D2:n Falconilla Alderaaniin. Kun Falcon joutuu Kuolemantähden vetosäteen kaappaamaksi, he piiloutuvat aluksen lattian alla oleviin salakuljetuslokeroihin, jotta heitä ei löydettäisi. Kun Kuolemantähden vetosäde oli deaktivoitu ja seurue saapui Kapinaliiton tukikohtaan Yavin 4:lle, Han ottaa palkkionsa ja lähtee, mutta palaa myöhemmin auttamaan Lukea Kuolemantähden tuhoamisessa.
James Vowles
James Vowles (s. 20. kesäkuuta 1979 Felbridge, East Sussex, Englanti) on brittiläinen insinööri. Hän toimi Formula 1 -talli Mercedeksen strategisena päällikkönä. Hän toimi aiemmin myös ennen Mercedestä Brawn GP:n strategisena päällikkönä ja insinöörinä BAR:lla ja Hondalla.
Baaritytön tarina
Baaritytön tarina on vuonna 1970 julkaistu mustavalkoinen elokuva, jonka ohjasi Shōhei Imamura. Elokuva kuvailee Japanin toisen maailmansodan jälkeistä historiaa prostituoidun silmin nähtynä.
James Vowles
Nykyään Vowles toimii Williams-tallin tallipäällikkönä.
Millennium Falcon
Kuvaus
Imperiumin vastaiskussa Han, Chewbacca, Leia ja C-3PO pakenevat Falconilla jääplaneetta Hothilta ja joutuvat taisteluun Imperiumin laivastoa vastaan. He pakenevat planeetta Bespinin yllä leijuvaan Pilvikaupunkiin, missä Darth Vader vangitsee Hanin ja luovuttaa hänet Boba Fettille. Lando Calrissian auttaa muita pakenemaan Pilvikaupungista ja lähtee Falconilla selvittämään Hanin sekä Fettin palkkaajan, hutt Jabban, olinpaikkaa. Calrissian toimii Falconin lentäjänä myös Jedin paluussa Nien Nunbin kanssa ja aikomuksenaan tuhota Endorin metsäkuuta kierätävä toinen Kuolemantähti. Alus vahingoittuu vahingossa, kun sen pyöreä lautasantenni osuu yhteen Kuolemantähden putkista. Taistelun lopussa Lando ja muut onnistuvat tuhoamaan Kuolemantähden.
Tom McKean
Tom McKean (s. 27. lokakuuta 1963 Bellshill, Skotlanti) on entinen skotlantilainen keskimatkojen juoksija, joka oli erikoistunut 800 metrille.
Millennium Falcon
Kuvaus
The Force Awakensissa, joka sijoittuu 30 vuotta Jedin paluun jälkeen, Falcon oli jokin aika sitten varastettu Hanilta ja Chewbaccalta ja useiden välikäsien kautta päättynyt aavikkoplaneetta Jakkulla asuvan romukauppias Unkar Pluttin haltuun. Romunkerääjä Rey ja entinen iskusotilas Finn varastavat Falconin paetakseen Ensimmäisen ritarikunnan hyökkäystä, ja estääkseen astromekaanikkodroidi BB-8:aa päätymästä näiden käsiin. Myöhemmin Falcon joutuu suuremman rahtialus Eravanan kaappaamaksi, jonka lentäjinä toimivat Han ja Chewbacca itse. He ottavat Falconin jälleen komentoonsa ja pakenevat rikollisryhmiltä, joille Han oli veloissa. Han suostuu vastentahtoisesti auttamaan Reytä ja Finniä viemään BB-8:n takaisin Vastarinnalle. Hanin kuoltua Tähdentappajatukikohdan taistelussa, Rey, Chewbacca ja R2-D2 matkustavat aluksella meriplaneetta Ahch-Tolle löytääkseen Luken.
Tom McKean
McKean voitti 800 metrin Euroopan mestaruuden Splitissä 1990 ajalla 1.44,76. Hän kukisti toiseksi sijoittuneen maanmiehensä David Sharpen vajaalla sekunnilla. Neljä vuotta aiemmin Stuttgartissa hän oli saanut EM-hopeaa hävittyään Britannian kolmoisvoittoon päättyneessä kilpailussa Sebastian Coelle 0,11 sekuntia. MM-kilpailuissa hän sijoittui kahdeksanneksi sekä Roomassa 1987 että Stuttgartissa 1993.
Millennium Falcon
Kuvaus
The Last Jedissa Falcon oli yhä Ahch-Tolla. Kun Rey oli kuullut Lukelta totuuden Ben Solon kääntymisestä Kylo Reniksi, hän lähtee Chewbaccan ja R2-D2:n kanssa kohtaamaan Ensimmäisen ritarikunnan. Ritarikunnan seurattua Vastarinnan eloonjääneitä mineraaliplaneetta Craitille, Chewbacca ohjaa aluksen houkutellakseen TIE-hävittäjät peräänsä Craitin luoliin, Reyn ampuessa hävittäjät alas tykeillä. Taistelun jälkeen eloonjääneet pakenevat Craitilta Falconilla.
Tom McKean
McKean voitti 800 metrin sisäratojen Euroopan-mestaruuden kotikisoissaan Glasgow'ssa 1990 ajalla 1.46,22. Hän voitti saman matkan sisäratojen maailmanmestaruuden Torontossa 1993 ajalla 1.47,29.
Millennium Falcon
Aseet
Millenium Falconissa on 2 lasertykkiä aluksen ala- ja yläpuolilla. Lisäksi se voi kuljettaa raskaampaa aseistusta jota käytettiin kun Falcon tuhosi toisen kuolemantähden pääreaktorin.
Skagerrakin taistelu
Tapahtumat
Amiraali Beatty yritti edetä kohti etelää estääkseen von Hipperin paluun tukikohtaansa Saksaan. Samalla von Hipper väisti alkuperäistä harhautussuunnitelmaa soveltaen kaakkoon, jotta Beatty houkuteltaisiin taistelemaan Saksan avomerilaivaston päävoimia vastaan. Tämän vetäytymistaistelun aikana Beattyn osastolle kävi huonosti: saksalainen Von Der Tann ampui täyslaidallisen kohti brittiläistä HMS Indefatigablea, joka irtautui rivistöstä ja upposi suuren räjähdyksen jälkeen. Seurauksena oli katastrofi: 1 019 miehistön jäsentä kuoli, vain kaksi pelastui. Noin 25 minuuttia myöhemmin Derfflinger osui yhteislaukauksella HMS Queen Maryyn, joka räjähti ja katkesi: vain yhdeksän miestä 1 284 hengen miehistöstä jäi henkiin. Tuhot osoittivat, että brittien taisteluristeilijät olivat aivan liian heikosti panssaroituja. Britit olivat otaksuneet, että taisteluristeilijät välttyisivät pahoilta osumilta nopeutensa turvin, mutta tämä paljastui toiveajatteluksi. Tuhoista tyrmistynyt Beatty lausui kuuluisat sanat: "It seems that something is wrong with our bloody ships today" (suom. näissä helkkarin laivoissa taitaa olla tänään jotain vikaa).
London Knights (Britannia)
London Knights oli englantilainen jääkiekkojoukkue Lontoosta. Joukkue perustettiin syyskuussa 1998 ja se pelasi Ison-Britannian sen aikaisella korkeimmalla sarjatasolla, Ice Hockey Superleaguessa. Kun Superleague lopetettiin kauden 2002-03 jälkeen ja London Arena myytiin, Knights ilmoitti lopettavansa toimintansa huhtikuussa 2003.
Knights on ensimmäinen brittiläinen jääkiekkojoukkue, joka pelasi Continental Cupissa. Joukkue ei päässyt kuitenkaan vuoden 2001 turnauksessa kolmatta kierrosta pidemmälle. Knights pelasi turnauksessa myös suomalaista joukkuetta vastaan. Hallitseva Mestiksen mestari Jukurit otti tuolloin lontoolaisista voiton maalein 5-2.
Hawes
thumb|250px|Kuva Hawesin pääkadulta. Hawes on pikkukaupunki Englannissa Yorkshire Dalesin alueella. Siellä on noin 1200 asukasta. Kaupungin keskustassa on säilynyt harmaiden kivitalojen maisema, joka näkyi James Herriotin elämästä kertovassa televisiosarjassa Kaikenkarvaiset ystäväni.
Kaupunki on Yorkishire Dalesin kansallispuistossa käyvien turistien tukikohta, ja sijaitsee Penniinien yli kulkevan vaellusreitin varrella.
Lisäksi siellä valmistetaan köysiä ja kuuluisaa Wensleydale-juustoa.
Skagerrakin taistelu
Tapahtumat
Samaan aikaan amiraali Sir John Jellicoe lähetti kolme taisteluristeilijää auttamaan Beattyn vetäytymistä. Noin kello 17.35 aikoihin taisteluristeilijät aloittivat tulituksen von Hipperin aluksia kohti ja vaurioittavat pahasti Lützowia. Taisteluristeilijät osuvat myös kahteen kevyeen risteilijään, Wiesbadeniin ja Pillauhiin. Jellicoen suunnitelmat perustuivat osittain vääriin tiedustelutietoihin. Hän yritti myöhemmin siirtää laivansa parempiin asemiin Saksan avomerilaivaston päävoimia vastaan, jotta hän olisi saanut katkaistua saksalaisten perääntymisyhteydet tukikohtiinsa. Tämä olisi antanut briteille mahdollisuuden tuhota saksalaiset merellä.
Voittaakseen aikaa ja odottaessaan Saksan laivaston pääosan saapumista apuun amiraali Scheer käski keveimpiä aluksiaan, kuten hävittäjiä ja torpedoveneitä, sekä von Hipperin taisteluristeilijöitä hyökkäämään brittien kimppuun. Scheer onnistui pakenemaan pimeyden suojassa, mutta hänen voimansa kärsivät suuria menetyksiä. Linjalaiva (toisin sanoen dreadnought-kautta edeltäneen ajan vanhentunut taistelulaiva) Pommern upposi brittien torpedon osuttua siihen. Kevyet risteilijät Frauenlob ja Rostock saivat osumia ja upposivat. Taistelulaiva Posen katkaisi kahtia Elbingin. Myös taisteluristeilijä Lützow piti hylätä, ja saksalaiset upottivat sen myöhemmin torpedolla, jotta alus ei olisi joutunut brittien käsiin.
Meritaistelu loppui yön pimetessä. Saksan laivasto kykeni vielä palaamaan tukikohtia suojaavien miinakenttien läpi. Taistelulaiva Ostfriesland kuitenkin vahingoittui ajaessaan miinaan aamulla 1. kesäkuuta.
Epäselvä voitto
Saksassa Skagerrakin taistelua juhlittiin voittona, koska kolme brittien taisteluristeilijää, kolme risteilijää sekä kahdeksan hävittäjää upposivat saksalaisten menettäessä vain yhden vanhentuneen taistelulaivan, yhden taisteluristeilijän, neljä kevyttä risteilijää ja viisi hävittäjää.
Taistelua juhlittiin voittona myös Britanniassa, jossa järjestettiin suuret valtakunnalliset juhlallisuudet. Jo 2. kesäkuuta Britannian laivasto ilmoitti olevansa taas toimintavalmis Skagerrakin taistelusta huolimatta. Alustappioistaan huolimatta Britannian laivasto oli yhä iskukykyinen ja se pystyi varmistamaan Saksan avomerilaivaston pysymisen eristyksissä kotisatamissaan. Brittien toimintaa taistelun aikana tosin pidettiin huonona, vaikka Jellicoe olikin vähällä aiheuttaa Scheerille suuria tappioita.
Steven Spielberg
Varhainen elämä
Perhe siirtyi isän työn vuoksi kaupungista toiseen ja muutti Arizonan kautta lopulta Kaliforniaan 1960-luvun alussa. Vanhemmat erosivat vuonna 1966. Kun perhe muutti San Franciscoon Spielbergin viimeisenä lukiovuotena, hänen luokkatoverinsa syrjivät häntä juutalaisvastaisesti. Hänen kouluarvosanansa laskivat kiusaamisen ja vanhempien eroamisen aiheuttamien vaikeuksien takia. Spielberg valmistui koulusta, mutta hänen hakemuksensa UCLA:n ja USC:n elokuvakouluihin hylättiin. Hän opiskeli kolme vuotta Kalifornian osavaltionyliopistossa Long Beachissä, mutta keskeytti opintonsa tavoitellakseen uraa elokuva-alalla. Spielberg suoritti yliopisto-opintonsa loppuun vasta vuonna 2002, yli 30 vuoden tauon jälkeen.
Uran alku ja läpimurto
Spielberg työskenteli Universalin elokuvastudioilla harjoittelijana 1964–1965. Hän loi noina vuosina paljon kontakteja elokuvaväkeen ja opetteli elokuvantekoa katselemalla kuvauksia. Universal TV:n varapääjohtaja Sid Sheinberg kiinnostui Spielbergin amatöörielokuvasta Amblin’ (1968) ja tarjosi Spielbergille seitsemän vuoden sopimusta 275 dollarin viikkopalkalla.
Ennen televisiosopimustaan Spielberg oli jo tehnyt yli 20 amatöörielokuvaa, jotka kestivät muutamasta minuutista yli kahteen tuntiin. Spielbergin ensimmäinen televisiotyö oli NBC:n Night Galleryn jakso ”Eyes”, jossa pääosaa näytteli Joan Crawford. Spielberg ohjasi vuosien 1969–1973 välillä 12 televisioelokuvaa, mukaan lukien Columbon avausjakson vuonna 1971. Spielbergin elokuva Kauhun kilometrit (1971) esitettiin television lisäksi elokuvateatterissa seuraavana vuonna. Elokuva kertoo autoilijasta, jota rekka-auto ajaa takaa maantiellä. Spielbergin ensimmäinen suoraan elokuvateatteriesitykseen tehty elokuva on Kovat ratsastajat (1974). Myös se tapahtuu maantiellä, mutta se on tunnelmaltaan kevyempi kuin edeltäjänsä.
Spielbergin läpimurtoelokuva on Tappajahai (1975). Kuvauksissa oli olosuhteiden vuoksi vaikeuksia ja budjetti ylittyi moninkertaisesti, mutta elokuva menestyi erinomaisesti lippuluukuilla. Spielbergin tapa ohjata elokuvaa vapaamuotoisesta aiheesta pienellä kuvausryhmällä oli Hollywoodissa tuolloin vielä melko uutta. Tappajahai aloitti Hollywoodissa myös teini-ikäisille suunnattujen, kesällä julkaistujen menestyselokuvien perinteen. Elokuvan menestyksen ansiosta Spielbergistä tuli Hollywoodin eturivin ohjaaja, ja hänelle annettiin täysi taiteellinen vapaus tuleviin elokuviinsa.
Seuraavaksi Spielberg ryhtyi tekemään uusintaversiota vanhasta amatöörielokuvastaan Fireflight. Tieteiselokuva Kolmannen asteen yhteys (1977) samoin kuin viisi vuotta myöhemmin tehty E.T. (1982) olivat teemoiltaan samantyyppisiä, ystävällisten ulkoavaruuden olioiden kohtaamisista kertovia elokuvia, joissa on Spielbergin tavaramerkiksi muodostunut sadunomainen, turvallinen tunnelma. Kolmannen asteen yhteys sai kriitikoilta positiivisen vastaanoton ja oli menestys, vaikka valmistui niin ikään myöhässä aikataulustaan ja ylitti annetun budjetin.
Vuonna 1979 Spielberg ohjasi sotakomedian 1941 – Anteeksi, missä on Hollywood?, joka ei ollut suuri menestys.
1980-luku
Spielberg oli haaveillut James Bond -elokuvan ohjaamisesta, mutta George Lucas suostutteli hänet tekemään elokuvan kokonaan uudesta hahmosta, seikkailija-arkeologi Indiana Jonesista. Hahmo esiintyi seikkailuelokuvassa Kadonneen aarteen metsästäjät, josta tuli vuoden 1981 menestynein elokuva Pohjois-Amerikassa. Elokuva palkittiin myös Oscareilla. Elokuvaa tehdessään Spielberg asetti itselleen henkilökohtaiseksi tavoitteeksi pysyä annetussa budjetissa ja aikataulussa. Elokuva valmistuikin 17 päivää etuajassa ja pysyi tiukasti määrätyssä budjetissaan. Useita jatko-osia saanut vauhdikas elokuva on Spielbergin kunnianosoitus Hollywoodin kultaisen kauden seikkailuelokuville.
Kadonneen aarteen metsästäjien jälkeen Spielberg ohjasi elokuvan E.T. (1982), joka kertoo kalifornialaisen perheen ja avaruusolennon kohtaamisesta. Elokuva oli ehdolla parhaan elokuvan ja Spielberg parhaan ohjauksen Oscariin. E.T. oli valtaisan suosittu, sillä se rikkoi Tähtien sota elokuvan viisi vuotta aiemmin tehneen katsojaennätyksen ja tuotti lippuluukuilla yli 600 miljoonaa dollaria.
Spielberg perusti vuonna 1982 tuotantoyhtiö Amblin Entertainmentin, joka tuotti monta 1980-luvun menestyselokuvaa, kuten Paluu tulevaisuuteen -trilogian, Kuka viritti ansan, Roger Rabbit? ja Gremlins-elokuvat.
E.T:n jälkeen Spielberg ohjasi Indiana Jones -jatko-osan Tuomion temppeli (1984) ja Alice Walkerin romaaniin perustuvan Häivähdys purppuraa (1985). Jälkimmäinen elokuva seuraa afroamerikkalaisen naisen rankkaa mutta varsin täyttä elämää. Sitä kritisoitiin kuitenkin romaanin lesbotematiikan häivyttämisestä ja mustien miesten stereotypioimisesta. Kritiikistä huolimatta Häivähdys purppuraa oli myös varsin harvinainen mustien elämää kuvannut suosittu elokuva, mikä auttoi jatkossa myös monia muita samantapaisia elokuvia tuotantoon.
Spielbergin Auringon valtakunta (1987) perustui myös suosittuun kirjaan. Se kuvasi J. G. Ballardin omaelämäkerrallisen romaanin pohjalta toisen maailmansodan vankileirin olosuhteita. Elokuva oli taloudellinen pettymys, kuten oli myös Always – ikuisesti (1989). Kolmas Indiana Jones -elokuva Viimeinen ristiretki oli puolestaan tuottoisa.
1990-luku
thumb|upright|Spielberg vuonna 1999. Spielbergin 1990-luvun ensimmäinen elokuva oli pettymykseksi osoittautunut Hook – Kapteeni Koukku (1991), joka oli muunnelma J. M. Barrien Peter Panista. Vuosi 1993 oli Spielbergeille puolestaan menestynyt, sillä ensin ensi-iltaan tullut dinosaurusaiheinen Jurassic Park rikkoi E.T:n  katsojaennätykset ja tuotti yli 900 miljoonaa dollaria ja sitten teattereihin saapui Schindlerin lista. Sen aiheena on tositarina Puolan juutalaisista, jotka teollisuusmies Oskar Schindler pelastaa toisen maailmansodan aikana natsien tuhoamisleireiltä. Mustavalkoisena kuvattu elokuva oli myös kriitikkojen kehuma, ja Spielberg voitti siitä ensimmäisen Oscarinsa. Se sai myös parhaan elokuvan Oscarin.
Jurassic Parkin jatko-osa Kadonnut maailma – Jurassic Park ilmestyi 1997 ja oli edeltäjänsä tavoin menestys. Spielbergin samana vuonna ohjaama Amistad puolestaan oli taloudellinen pettymys, mutta sai kiitosta kriitikoilta. Toisen maailmansodan tapahtumiin Spielberg palasi elokuvassa Pelastakaa sotamies Ryan (1998), jota kehuttiin muun muassa poikkeuksellisen realistisista taistelukohtauksista. Erityishuomiota sai 27 minuuttia kestävä avauskohtaus, jossa kuvataan saapumista Omaha-rannalle Normandian maihinnousun aikana. Spielberg sai elokuvasta kolmannen ohjaus-Oscarinsa.
2000-luku
Spielbergin elokuvat 2000-luvun alussa olivat aiempaa kokeellisempia. Hän itse kertoi: ”Juuri nyt elämässäni olen kokeiluvaiheessa ja kokeilen asioita jotka haastavat minut. Ja haastaessani itseni haastan myös yleisöni. Minusta tuntuu nyt, että isken joka suuntaan yrityksissäni löytää itseni. Viisikymppisenä!”.
Vuonna 2001 ensi-iltansa saanut A.I. – Tekoäly perustuu Brian Aldissin novelliin. Projektin oli jo 1970-luvulla aloittanut Stanley Kubrick, joka kuitenkin 1990-luvulla alkoi miettiä, että elokuva sopisi paremmin Spielbergin ohjaamaksi. Kubrickin perikunta ottikin Kubrickin vuoden 1999 kuoleman jälkeen yhteyttä Spielbergiin, joka lupautui ohjaajaksi. Minority Report (2002) perustuu puolestaan Philip K. Dickin novelliin. Elokuvan keskiössä on Washingtonin rikostenestoyksikköön, joka pystyy ennustamaan, ketkä ovat pian aikeissa tehdä väkivaltaisia rikoksia. Minority Report oli suosittu katsojien ja kriitikkojen keskuudessa, kuten oli myös samana vuonna ilmestynyt Ota kiinni jos saat, joka pohjautuu huijari Frank Abagnalen muistelmiin.
Spielbergin Terminaali (2004) keskittyy Viktor Navorski -nimiseen mieheen, jonka passi on mitätöity ja joka siksi jää loukkuun lentoasemalle. Terminaali oli todennäköisesti Spielbergin 2000-luvun ensimmäisen vuosikymmenen vähiten menestynein elokuva. Maailmojen sota (2005) oli puolestaan jälleen valtaisan menestynyt tieteiselokuva, joka oli versioitu H. G. Wellsin samannimisestä klassikkoromaanista.
Vuonna 2005 ensi-iltansa saanut München sai osittain ristiriitaisen vastaanoton, sillä jotkut pitivät sitä liian Israel-mielisenä mutta jotkut Israel-vastaisena. Elokuva seuraa niin sanottua operaatio Jumalan kostoa, jonka tarkoituksena on metsästää Münchenin verilöylystä vastuussa olleet palestiinalaiset terroristit. Monet kriitikot arvostivat Müncheniä, ja Spielberg oli siitä jälleen ehdokkaana parhaan ohjauksen Oscariin.
Spielberg palasi 19 vuoden tauon jälkeen Indiana Jonesin maailmaan, kun Indiana Jones ja kristallikallon valtakunta ilmestyi vuonna 2008. Tarkoituksellisesti hieman retrotyylillä toteutettu elokuva oli vuoden kolmanneksi menestynein teatterilevitys.
2010-luku
Spielberg oli jo 1980-luvun alussa hankkinut Hergén leskeltä oikeudet Tintin seikkailut -sarjakuviin. Hän onnistui toteuttamaan projektin vasta yli 20 vuotta myöhemmin, ja Tintin seikkailut: Yksisarvisen salaisuus ilmestyi vuonna 2011. Spielberg ja tuottaja Peter Jackson päättivät käyttää elokuvassa liikkeenkaappaustekniikkaa live actionin ja perinteisemmän animaation sijaan. Sotahevonen perustui näytelmään, jonka pohjana puolestaan on Michael Morpurgo lastenromaani. Elokuva sai etukäteisodotusta suositun Broadway-näytelmän ja Spielbergin maineen ansiosta, mutta vastaanotto jäi kuitenkin vaimeaksi.
Lincoln (2012) perustuu Doris Kearns Goodwinin tietokirjaan, ja elokuva käsittelee Yhdysvaltain sisällissodan loppuvaiheessa käytyä politikointia, joka edelsi orjuuden virallisesti lakkauttanutta perustuslain 13. lisäystä. Elokuva kuvaa onnistuneesti Abraham Lincolnin persoonaa, mutta jotkut kritisoivat sitä historiallisten vapauksien ottamisesta ja kongressin ulkopuolella toimineiden abolitionistien väheksymisestä. Spielberg oli elokuvasta jälleen Oscar-ehdokkaana.